cyanic-selkie/wikianc huggingface dataset:
Laurent Deville
Sportlech Carrière
Hien huet vun 1985 bis 1994 beim Swift Hesper gespillt a war duerno vun 1994 bis 2000 bei der Union Lëtzebuerg. Duerno war hien an der Saison 2000/2001 beim FC Sporting Mäerzeg, 2001/2002 beim Progrès Nidderkuer a schliisslech vun 2002 bis 2004 nees beim Swift Hesper.
Berufflech Carrière
De Laurent Deville war Generalsekretär vum SYVICOL an duerno an der General-Koordinatioun vum Inneministère. Vu September 2015 bis Oktober 2022 war hie Premier Conseiller de Gouvernement an huet an der Coordination générale vum Sportsministère geschafft. Nodeems säi Mandat do net verlängert gouf, ass hien an den Aarbechtsministère versat ginn. Zanter dem 16. Juli 2019 ass hie President vun der SEBES. Vum 1. Januar 2022 bis den 31. Juli 2025 ass hie President vun der Coque. , nodeems hie schonn zanter dem 7. August 2020 Vizepresident genannt gouf. Zanter dem 8. Dezember 2022 ass hien och President vum Direktiounscomité vum Service de santé au travail multisectoriel
Marc Kemp (Handballspiller)
De Marc Kemp, gebuer den 30. November 1981, ass e lëtzebuergeschen Handballspiller op der Golkipp-Positioun.
Hie war e Spiller vum HB Red Boys Déifferdeng a vum HB Esch.
Anglars-Juillac
Anglars-Juillac ass eng franséisch Uertschaft a Gemeng am Departement Lot, an der Regioun Occitanie.
Margut
Margut ass eng franséisch Gemeng an den Ardennen an der Regioun Grand Est.
Witold Lutosławski
De Witold Lutosławski, gebuer de 25. Januar 1913 zu Warschau an och do de 7. Februar 1994 gestuerwen, war e polnesche Komponist an Dirigent.
Nieft Musektheorie a Kompositioun huet hien och Mathematik an Naturwëssenschafte studéiert. An der Mathematik huet hie vill Gemeinsamkeete mat der Musek fonnt.
Zu senge bekanntste Kompositiounen zielen d'Sinfonesch Variatiounen (1938). Am Zweete Weltkrich huet hie sech zu Paräis als Pianist iwwer Waasser gehalen, an an de Joren dono a Polen als Komponist vu Gebrauchsmusek, Kannerlidder a Komponist fir Radio, Theater a Film.
Vun 1954 huet goufe seng Kompositiounen a Pole vu staatlecher Säit nees akzeptéiert an de Lutosławski hue ë. a. mat seriellen an aleatoreschen Techniken experimentéiert. An den 1960er gouf hien Dirigent, an 1967, wéi e fir eng Zäit an Amerika war, och Musekspedagog. Hien huet do Komponiste wéi den Edgar Varèse, de Milton Babbitt oder de Lejaren Hiller kennegeléiert. An den 1970er- a 1980er Joren huet de Lutosławski haaptsächlech just nach seng eege Kpmpositiounen dirigéiert.
Paul Wagener
Hie war vum 19. Mee 1943 bis de 25. Mee 1945 Zwangsrekrutéierten an der Wehrmacht.
Hie gouf bei de Chamberwale vum 10. Juni 1979 als Deputéierten aus dem Walbezierk Osten an d'Chamber gewielt a bei de Chamberwale vum 17. Juni 1984 erëmgewielt. Hien huet säi Mandat bis 1989 behal.
Hie war ee vun de Matgrënner a wärend Jore President vum Piusverband.
Harry Belafonte
Den Harry Belafonte, gebuer den 1. Mäerz 1927 zu Harlem, New York City, a gestuerwen de 25. Abrëll 2023 zu New York war en US-amerikanesche Sänger, Schauspiller an Entertainer. Hien ass ausserdeem fir säi politescht a soziaalt Engagement bekannt.
Liewen a Carrière
1956 hat hien e grousse Succès mam Lidd Banana Boat Song (Day-O), an huet domat de Calypso-Stil vun de karibeschen Insele bekannt gemaach. Aner bekannt Lidder vun him si Matilda, Angelina, Island in the Sun oder Jamaica Farewell. Méi spéit huet hien éischter am Gospel oder Popstil gesongen. 1985 huet hiem mam Lionel Richie, Michael Jackson a Quincy Jones de Benefiz-Projet „USA for Africa“ op d'Bee gestallt an d'Lidd „We Are The World“ mat opgeholl.
2002 huet hien „The Long Road to Freedom“ publizéiert, eng Anthologie op 5 CDe vun der Musek vun de Schwaarzen an den USA, vu westafrikaneschen Aschanti-Lidder aus dem 17. Joerhonnert iwwer Spirituals, kreolesch Chéier, Blues a Gospel bis zu de Balladen aus de grousse Stied ëm d'Joer 1900.
Hien huet am Ganzen eng geschaten 150 Millioune Placke verkaf. Als Schauspiller huet de Belafonte an enger ganzer Rëtsch Kinofilmer matgespillt, ë. a. am Otto Preminger sengem Carmen Jones (1955, eng Adaptaioun vum Georges Bizet senger Oper Carmen), Island in the Sun (1957), Uptown Saturday Night (1974) oder dem Robert Altman sengem Kansas City (1996).
Hien hat an der Zäit eng eegen Televisiounsemissioun, Tonight with Belafonte, fir déi en 1962 - als éischte Schwaarzen - den Emmy krut.
Den Harry Belafonte engagéiert sech fir politesch a sozial Ziler: an den 1960er Jore fir d'Biergerrechter vun de Schwaarzen an den USA, géint de Vietnamkrich, d'Apartheids-Regime a Südafrika, an d'Militärdiktatur a Griicheland; a fir d'Friddens- an d'Anti-Atomkraaft-Beweegung an den 1970er/1980er Joren. An den 2000er Joren huet hie virun allem d'US-Aussepolitik ënner dem George W. Bush kritiséiert. Hien ass UNICEF-Sonner-Ambassadeur.
Idiot
De Begrëff Idiot ass eng Beleidegung. E bezeechent en domme Mënsch a kënnt vum griicheschen ἰδιώτης (idiotes), wat wäertfräi bis haut "Privatpersoun" bedeit. Dat Wuert huet an der Polis Persoune bezeechent, déi sech aus ëffentlechen a politeschen Ugeleeënheeten erausgehalen hunn a keng offiziell Funktioun haten, och wann hinnen dat méiglech war.
Et gouf an d'Laténgescht als idiōta iwwerholl, wou d'Bedeitung sech geännert huet: "Fuscher", "Dilettant", "onwëssende Mënsch". Méi spéit gouf de Begrëff allgemeng op Laien oder Persoune mat niddregem Bildungsniveau benotzt.
An der Medezin an an der Psychologie war d'Diagnos Idiotie fir bestëmmt Forme vu geeschteger Behënnerung bis an d'fréit 20. Joerhonnert geleefeg, mä ass haut awer komplett aus der Nomenclature verschwonnen.
CR230
Den CR230 ass e Chemin repris am Kanton Lëtzebuerg a geet vum Reckendall iwwer Stroossen bis an de Rond-point am Ufank vun der Autobunn A4.
Den CR230 ass ronn 6,5 km laang.
Redstone (Rakéit)
D'Redstone (militäresch och als PGM-11A oder SSM-A-14 bezeechent) war déi éischt US-amerikanesch ballistesch Rakéit. Si baséiert op der Technologie vun der däitscher A4-Rakéit a gouf mat Bedeelegung vun däitsche Rakéitentechniker ënner dem Walter Dornberger an dem Wernher von Braun entwéckelt.
Geschicht
D'Entwécklung vun der Redstone hat Enn 1944 als Deel vum Hermes-Programm (Hermes-C1 mat 800 km projetéierter Reechwäit) ugefaangen. D'Aarbechten un der Rakéit goufen nom Krich awer nëmme lues virugedriwwen. Dëst hat sech eréischt nom Koreakrich ëm 1950 geännert. Un d'Rakéit gouf elo méi héich Fuerderunge gestallt, z. B. méi eng grouss Notzlaascht. Vun 1951 u war dunn déi eigentlech Entwécklung vun der Rakéit um Redstone Arsenal zu Huntsville (Alabama) ënner der Leedung vum Wernher von Braun ugelaf. Am Abrëll 1952 gouf si a Redstone ëmgenannt. Redstone hätt sollen eng Buedem-Buedem-Rakéit fir d'US Army ginn. Hir Konstruktioun war Mëtt 1952 ofgeschloss. D'Rakéit konnt e nukleare Fusiounssprengkapp vun 3.000 kg an enger Sprengkraaft bis zu 3,75 Mt TNT-Equivalent iwwer 320 km droen a war domat éischter eng Kuerzstreckerakéit. D'Ausschreiwung fir de Bau vun der Rakéit hat am Oktober 1952 d'Firma Chrysler gewonnen, déi dann och mat der Testproduktioun ugefaangen huet. Den éischten Testfluch vun der Rakéit war den 20. August 1953. 1955 gouf mat der Produktioun vun der Serieversioun, ugefaangen. Am Juni 1958 gouf déi éischt Redstone-Eenheet a Westdäitschland stationéiert. Bis zum leschte Start, den 30. November 1965 gouf et 56 Starte vun der Serieversioun, dovun 28 Feelstarten. Am Ganze goufe ronn 120 Rakéite gebaut (dovu 35 fir den Testprogramm). Bei Tester gouf et am Total 47 Feelstarten. D'Zouverlässegkeet vum Typ war dofir zimmlech kleng.
Trotzdeem konnt duerch déi erprouften Technologie relativ séier nom Sputnik-Schock eng Drorakéit produzéiert ginn. Mat dëser Hëllef konnt eng Rei vu Weltraummissioune gestart ginn. Dozou hunn déi éischt US-amerikanesch Satellitten Explorer 1 an déi éischt bemannt suborbital Raumflich mat Mercury-Raumschëffer gehéiert.
Stationéierungen
An Däitschland stounge véier mobil Ofschossrampe mat Ausrëschtung a jee eng Rakéit fir nozelueden. Redstone waren och an Italien an an der Tierkei stationéiert. Aus der Tierkei goufe se no der Kubakris ofgezunn.
Atombommentester
Am Kader vun der Operation Hardtack am August 1958 goufen zwou Redstone mat atomare Sprengkäpp getest. Béid Sprengsätz haten eng Sprengkraaft vun 3,75 Megatonnen. Et waren déi éischt Atombommentester vun den USA, déi mat enger Rakéit gemaach goufen.
Regierung Bettel-Schneider
D'Regierung Bettel-Schneider war vum 4. Dezember 2013 bis de 5. Dezember 2018 eng Koalitiounsregierung aus DP, LSAP an déi gréng, déi aus de virgezunnene Chamberwale vum 20. Oktober 2013 zu Lëtzebuerg ervirgaangen ass. Si war baséiert um Koalitiounsaccord tëscht dësen dräi Parteien, dee vun allen dräi den 3. Dezember 2013 guttgeheescht gouf. De 4. Dezember 2013 gouf se vereedegt. Regierungschef war den Xavier Bettel, Vizepremier den Etienne Schneider.
Et war zanter der Regierung Thorn-Vouel-Berg, 1974-1979, déi éischt Regierung ouni eng Bedeelegung vun der CSV. Et war och déi éischt Regierung, un där Déi Gréng bedeelegt sinn.
Wéinst de Faarwe Rout, Blo a Gréng, déi d'Parteie symboliséieren, an aus Analogie zu deenen am Fändel vu Gambia, krut si de Spëtznumm Gambia-Koalitioun.
Si bestoung aus 15 Ministeren an 3 Staatssekretären.
Den 28. Mäerz 2014 huet de Marc Hansen de Staatssekretär André Bauler ersat. Den 18. Dezember 2015 huet de Premier Xavier Bettel de Ressort Kultur vun der Maggy Nagel iwwerholl, déi hiert Amt opginn hat, woubäi de Guy Arendt neie Staatssekretär dofir gouf. De Marc Hansen sengersäits gouf vum Staatssekretär zum Minister fir de Logement, amplaz vun der Maggy Nagel, ernannt, souwéi zousätzlech zum Delegéierte Minister fir Educatioun a Fuerschung.
Den 20. Juni 2018 gouf de Claude Turmes Staatssekretär fir Nohalteg Entwécklung an Ëmwelt amplaz vum Camille Gira, dee stënterlech gestuerwe war.
Zesummesetzung
(zënter dem 20. Juni 2018)
Helmut Griem
Den Helmut Griem, gebuer de 6. Abrëll 1932 zu Hamburg a gestuerwen den 19. November 2004 zu München, war en däitsche Schauspiller an Theaterregisseur.
Den Helmut Griem huet a Filmer vu sou grousse Filmregisseure wéi Michel Deville (À cause, à cause d'une femme), Bob Fosse ( Cabaret) a Luchino Visconti (La caduta degli dei) a (Ludwig) matgespillt.
Redu
Redu ass eng belsch Uertschaft a Sektioun an der Gemeng Libin an der Provënz Lëtzebuerg.
Bis zur belscher Gemengereform vun 1977 war Redu eng eegestänneg Gemeng déi aus den Uertschafte Lesse, Redu a Séchery bestanen huet. Dozou hunn nach follgend Häff a Lieu-dite gehéiert: Bonhé, Boucats, Bracantième, Champs des Fonds, Cortil là-haut, Fougères, Hamaide, Hérin, Hesse al Fosse, Molhan, Moranfosse, a Rot. Déi fréier Gemeng war 1823 gegrënnt ginn, a koum 1839 bei d'Provënz Lëtzebuerg. Redu ass virun allem ënner dem Numm "Redu, village du livre" (Duerf vum Buch) bekannt. 1984 gouf am Bicherduerf nom waliseche Modell vun Hay-on-Wye den éischte Bichermaart um Kontinent ofgehalen, deen iwwer den Ouschterweekend 15.000 Visiteuren ugezunn huet. Haut gëtt et zu Redu eng 22 Bicherbutteker. All Joer kommen eng 200.000 Leit op Redu.
Zu Redu steet eng Antennestatioun vun der europäescher Weltraumorganisatioun. Si gehéiert zum ESTRACK, dem Netzwierk vun de Buedemstatioune vun der ESA. Am Nopeschduerf Transinne steet den Euro Space Center, dee Stagen an Aktivitéite proposéiert fir de Weltraum, d'Planéiten an d'Stären z'entdecken.
Patrick Dury
De Patrick Dury, gebuer den 20. Abrëll 1965 zu Esch-Uelzecht, ass e lëtzebuergesche Gewerkschaftler. Hien ass zanter dem 18. November 2011 President vum LCGB.
Tëscht 1989 an 1998 huet hien an der Produktiounsiwwerwaachung bei Luxguard an am Walzwierk op Arbed-Schëffleng geschafft.
Zanterhier war hie Gewerkschaftssekretär, gouf du Generalsekretär a schliisslech Nationalpresident vum Lëtzebuerger Chrëschtleche Gewerkschaftsbond.
Ier e Generalsekretär gouf, war hien zoustänneg fir d'Fédération des banques et assurance (LCGB-FEBA), d'ALPL (Association Luxembourgeoises des Pilotes de Ligne et des sociétés de l'aéroport) an den LCGB-SESM.
Hien ass bestuet a Papp vun 2 Kanner.
Muscourt
Muscourt ass eng Gemeng am franséischen Departement Aisne an der Regioun Hauts-de-France.
LGV Est européenne
D'Ligne à Grande Vitesse Est européenne (kuerz LGV Est européenne) ass eng Héichvitessstreck a Frankräich. Si verbënnt Vaires an der Seine-et-Marne mat Vendenheim am Bas-Rhin.
Zuchsécherungssystemer an Zuchfunk
Op der LGV Est européenne ginn als Zuchsécherungssystemer TVM 430 an ETCS Niveau 2 agesat. Fir de Funkverkéier an d'Dateniwwerdroung gëtt GSM-R benotzt, deen och fir den ETCS benotzt gëtt.
Stellwierkstechnik
D'LGV Est ass mat Stellwierker vum Typ SEI vun Ansaldo ekipéiert, déi iwwer eng Schnëttstell vum PCD (poste de commande à distance) vu Pagny-sur-Moselle aus gesteiert ginn.
Rullmaterial
Follgend Héichvitesszich fueren op der Streck:
Benotzung
Zich vu Lëtzebuerg, Däitschland an aus der Schwäiz fueren op där Streck. Si kommen ë. a. aus der Stad Lëtzebuerg, Frankfurt am Main Hbf, München Hbf, Zürich Hbf, Basel SBB, Stuttgart Hbf, Metz Ville, Strasbourg Ville. Vu Lëtzebuerg aus fueren d'TGV Réseauen.
Ëm den Héichvitessverkéier tëscht Frankräich, Lëtzebuerg, Däitschland an der Schwäiz bekëmmere sech d'Gesellschaften Alleo a Lyria.
Schëld E, 23b
D' Schëlter E,23b, E,23c an E,23d si Parkschëlter aus dem Lëtzebuerger Code de la Route déi eng Parkplaz uweise vu wou aus d'Benotzer den ëffentlechen Transport benotze kënnen. D'Schëlter E,23b bis E,23d mat engem Zousazschëld weisen entweeder un, datt d'Parke limitéiert ass no de Modalitéiten déi um Schëld stinn oder si weisen d'Richtung u fir bei d'Park-and-ride Parkplaz ze kommen.
Originaltext aus dem Code de la Route::
5. Parking-relais - ''Les signaux E,23b, E,23c et E,23d indiquent un parking au départ duquel les usagers peuvent emprunter un moyen des transports en commun. Les signaux E,23b à E,23d complétés par un panneau additionnel indiquent soit que le parcage est limité selon les modalités inscrites sur le panneau additionnel, soit la direction à suivre pour rejoindre le parking-relais.''
Marta DuBois
D'Marta Estrella DuBois, och heiansdo Marta Du Bois ernimmt, gebuer de 15. Dezember 1952 zu David an der Provënz Chiriquí a gestuerwen den 8. Mee 2018 zu Los Angeles an den USA, war eng panamaesch Filmschauspillerin. Si huet hir Carrière 1979 ugefaangen.
D'DuBois war gréisstendeels bekannt mat Rollen an Hollywooder Tëleesserien a -filmer, ënner anerem mat der Roll als Kate Breed am Televisiounsfilm Generation.
Si gouf och als Theaterpedagogin bekannt.
Hellas Planitia
Den Hellas Planitia, ass de gréissten Impaktkrater um Planéit Mars an nom Südpol-Aitken-Becken um Äerdmound warscheinlech den zweetgréissten an eisem Sonnesystem. Hie gouf no Hellas, dem eegenen Numm fir Griicheland genannt.
Beschreiwung
De Marskrater ass op der südlecher Hemisphär vum Planéit. Hien huet eng elliptesch Form mat enger Gréisst vun ongeféier 2.200 × 1.600 km an ass mat enger Déift vu bis zu 9 km déi déifst Regioun um Mars. Ëm de Krater verleeft e Rank aus opgeworfenem Material vu ronn 2 km Héicht.
Nordëstlech vum Hellas Planitia läit de Vulkan Hadriacus Mons. D'Hadriaca Patera, déi 66 km grouss Caldera vum Vulkan, läit bei. Um südlechen Hank vum Vulkan fänkt de Stroumdall vum 794 km laange Dao Vallis un a reecht bis zum ëstleche Grond vum Marskrater. Den Dao Vallis gëtt duerch dat 360 km laangt Niger Vallis, dat um südëstlechen Hank vum Vulkan ufänkt, verläengert. Ëstlech vum Hellas Planitia fänkt de 527 km laange Stroumdall Harmakhis Vallis un, deen och bis zum ëstleche Grond vum Marskrater verleeft.
Entwécklung
Den Hellas Planitia entstoung warscheinlech viru ronn 3,9 bis 3,5 Mrd. Joer, an der Noachescher Period, duerch den Aschlag vun engem kilometergroussen Asteroid.
Loutrochori
Loutrochori (op Griichesch: Λουτροχώρι oder Λουτροχώρι Πέλλας, op Pontesch griichesch: Λουτροχώρ, op Mazedonesch: Бања) ass en Duerf an der Gemeng Skydra an der Regioun Zentralmakedonien a Griicheland.
D'Duerf huet 458 Awunner (Stand: 2011) an eng Fläch vun zirka 8 km².
Matton-et-Clémency
Matton-et-Clémency ass eng franséisch Gemeng an den Ardennen an der Regioun Grand Est. Se besteet aus den zwou klengen Uertschaften Matton a Clémency.
Jil Devresse
D'Jil Devresse, gebuer den 9. August 1997 zu Lëtzebuerg, ass eng lëtzebuergesch Schauspillerin.
No hirer Première am Lycée Ermesinde, huet si vun 2017 bis 2020 eng Schauspillausbildung op der ETI Schauspielschule vum Europäeschem Theaterinstitut zu Berlin absolvéiert. Zanterhier spillt si am Theater, Film an Tëlee.
An der éischter Saison vun der Serie Capitani huet si d'Zwillingsschwëstere Jenny an Tania gespillt.
D'Jil Devresse lieft zu Berlin.
Gare Mulhouse-Ville
D'Gare Mulhouse-Ville ass eng Zuchgare zu Mulhouse, am Departement Haut-Rhin. Se gëtt vun der SNCF ugefuer.
Association luxembourgeoise des journalistes professionnels
D'Association luxembourgeoise des journalistes professionnels, kuerz ALJP, ass eng Beruffsvereenegung vu Journalisten zu Lëtzebuerg.
D'ALJP ass de 24. Oktober 2017 entstanen, duerch d'Fusioun vun dräi Journalisteverbänn, der Association luxembourgeoise des journalistes, der Union des Journalistes Luxembourg an dem Syndicat des Journalistes - Luxembourg.
Musée des Douanes et Accises
De Musée des Douanes et Accises ass e klenge Musée an der Stad Lëtzebuerg.
De Musée ass am Direktiounsgebai vun der Douane, op Nummer 22 an der Bitbuergerstrooss, a ka just an enger Grupp an op Rendez-vous besicht ginn.
E gouf den 30. Abrëll 2015 ageweit.
2026
D'Joer 2026 fänkt op engem Donneschdeg un. Et ass kee Schaltjoer.
Falcon 9
D'Falcon 9 ass eng US-amerikanesch Drorakéit, déi vun der Firma SpaceX entwéckelt gouf. Si baséiert technesch op der klenger Falcon 1, awer amplaz vun engem eenzelen Dreifwierk an der éischter Stuf, ginn néng Stéck gebraucht. Am Kader vum COTS-Programm soll d'Rakéit d'Dragon-Raumschëff an den Äerdorbit bréngen. Donieft gëtt si och fir kommerziell Starter ugebueden. Den éischten erfollegräiche Fluch war am Juni 2010.
Duerch Montage vun zwou weideren Éischtstufen als Booster un déi éischt Stuf vun der Falcon 9 entsteet d'Falcon Heavy. Bei där besteet d'Méiglechkeet datt den Dreifstoff vun de Boosteren och déi éischt Stuf alimentéiert, soudatt déi éischt Stuf eréischt kuerz virum Oftrenne vun de Boosteren op déi eegen Tanken ëmschalte muss. Den éischte Start vun enger Falcon Heavy war fir den Oktober 2016 virgesinn, gouf awer dunn op den November 2017 zeréckgesat.
Geschicht
Am September 2005 hat SpaceX bekannt ginn, datt si eng nach méi staark Drorakéit déi méi dacks kéint gebraucht ginn, ënner der Bezeechnung Falcon 9 entwéckele wëll. Déi éischt Stuf vun der Falcon 9 v1.0 benotzt néng Merlin-1C-Dreifwierker a quadratescher Andeelung, déi zweet Stuf en eenzelt Merlin-1C-Dreifwierk mat enger vergréisserter Ausstréimungsdüs. Ufanks war mat der Falcon 5 e weidere Modell geplangt, mat deem senger Entwécklung awer an der Tëschenzäit zu Gonschte vun der méi grousser Falcon 9 opgehale gouf. D'Rakéit mat hiren néng Dreifwierker ass och bei Ausfall vun engem Dreifwierk a jiddwer Fluchphas vun der ënneschter Stuf ze manövréieren. De 4. Juni 2010 war no ville Verréckelungen de Start vun der Falcon 9 um Cape Canaveral AFS Launch Complex 40. Si hat den Äerdorbit erreecht an hat déi éischt Stuf ogetrennt. D'Notzlaaschtkapazitéit vun der éischter Falcon 9 v1.0-Versioun louch bei ongeféier 10.000 kg fir en niddregen Orbit (LEO). Dës Versioun gouf schonn no fënnef Starte mat der méi leeschtungsstaarker Versioun v1.1 ersat. Bei där Ausbaustuf ginn déi méi staark Merlin-1D-Dreifwierker benotzt. De méi héije Schub erlaabt et elo och méi Dreifstoff matzehuelen. Dofir goufen d'Tanke vun der éischter an zweeter Stuf verlängert. D'Dréifwierker vun der éischter Stuf sinn elo an engem Rank vun aacht Dreifwierker ëm en zentraalt Dreifwierk gruppéiert. Vu SpaceX gëtt dës Opstellung als Octaweb bezeechent. Mat dëser Versioun goufen éischt Versich gemaach, fir déi éischt Stuf no hirer Trennung vun der Uewerstuf kontrolléiert ze landen, wat awer net gelonge war.
Am Laf vum Joer 2015 goufe weider Verbesserunge vun der Falcon 9 ugekënnegt. D'Merlin-1D-Dreifwierker krute méi Schub, wat nees méi eng héich Dreifstoffkapazitéit verlaangt. Dëst gëtt engersäits duerch Ënnerkillung a sou héijer Dicht vum Kerosin a flëssegem Sauerstoff fir béid Stufe an anerersäits duerch vergréissert Tanken an der Uewerstuf erreecht. Dës Versioun gëtt inoffiziell als v1.2 oder v1.1 Full Thrust bezeechent, en offiziellen Numm ass net bekannt. Och ënnerscheede sech d'Notzlaaschtdonnéeën net vun der v1.1. Den éischte Start war den 21. Dezember 2015 nom Feelstart am Juni 2015. Fir d'éischt ass et gelongen, de Réckfluch vun der éischter Stuf erfollegräich ze landen.
Et ass eng nach méi staark Versioun vun der Falcon 9 geplangt, déi zwou weider Falcon-9-Éischtstufen änlech der Delta IV Heavy als Booster benotze soll. Dës Variant (Falcon Heavy) soll 53.000 kg an e niddregen Orbit transportéiere kënnen an tëscht 77 Millioune an 135 Milliounen US-Dollar pro Missioun kaschten. Duerch déi stänneg Weiderentwécklung vun der normaler Falcon 9 verspéit sech d'Entwécklung vun dëser Heavy-Versioun, en éischte Start ass 2016 méiglech.
Tëschefäll
Den 20. Juli 2015 huet den Elon Musk bekannt ginn, datt warscheinlech en Hollem gerass war, mat deem den Heliumtank um Sauerstofftank festgemaach war. Den Heliumtank ass dunn an d'Luucht geschoss, wat zu engem Verloscht vun der struktureller Integritéit gefouert huet. Den Hollem soll bei 20 % vun der zertifizéierter Laascht gerass sinn. SpaceX konnt de Virgank bei enger Testrei novollzéien.
Startlëscht
Dëst ass eng komplett Startlëscht vu Falcon-9-Rakéiten. Stand vun der Lëscht: 1. Januar 2016.
Espérance Rumelange
Espérance Rumelange ass en Handballclub vu Rëmeleng, deen am Joer 1963 gegrënnt gouf.
D'Dammenekipp war eemol Champion de Luxembourg an huet véiermol d'Coupe de Luxembourg mat op Rëmeleng geholl.
D'Härenekipp war eemol Finalist vun der Coupe de Luxembourg a béid Ekippe sinn nodeem se laang an der Nationaldivisioun waren, zanter e puer Joren an der Promotioun ze fannen. Do gouf d'Dammenekipp Champion de Promotion; et goung am Play-Off awer net duer fir an d'Nationaldivisioun, déi haiteg Sales-Lentz League, ze steigen.
Un homme est mort (Film 1972)
Un homme est mort ass e franséisch-italieenesche Film vum Jacques Deray aus dem Joer 1972.
Ëm wat geet et am Film?
De Lucien Bellon, e franséische Killer, huet zu Chicago e gewësse Victor ermuert. Hie kann d'Vereenegt Staate awer net méi verloosse well hie säi Pass verluer huet…
Pierre Houth
Hie war de Fils vum Jean Houth an der Elisabeth Schiren. Den 28. Abrëll 1789 hat hie sech mat der Marie Madeleine Montgenast (sic) bestuet. Hien huet an der "rue Haut-Ruisseau" (Iewescht Baach) gewunnt.
Kabanjahe
Kabanjahe ass eng indoneesesch Stad an der Kabupaten Karo an der Provënz Nord-Sumatra op der Insel Sumatra.
Pierre Houth
Hie war Buergermeeschter vun Iechternach vum 2. Abrëll 1797 bis den 8. Januar 1798.
Kabanjahe
D'Stad huet 72.246 Awunner (Stand: 2015) an eng Fläch vun zirka 44,65 km².
Net wäit ewech sinn de Sipisopiso-Waasserfall, an d'Vulkaner Gunung Sinabung a Gunung Sibayak.
Zanter 1986 gëtt et zu Kabanjahe eng Universitéit, d'Universitas Karo Area (UKA).
CR231
Den CR231 ass e Chemin repris am Kanton Lëtzebuerg a geet vu Gaasperech iwwer den Houwald bis op Hesper.
Bélaye
Bélaye ass eng franséisch Uertschaft a Gemeng am Departement Lot, an der Regioun Occitanie.
Schëld F, 15
D'Schëld F,15 ass en Hiwäisschëld aus dem Lëtzebuerger Code de la Route dat de Chauffere vu Gefierer uweist, datt et erlaabt ass um Trottoir ze stationéiere wann dat maximal zougeloossent Gesamtgewiicht vum Gefier net méi héich ass wéi 3,5 Tonnen a wann et sou gemaach gëtt wéi et um Schëld an eventuell och um Buedem ugewise gëtt.
Originaltext aus dem Code de la Route:
Movimento Popular de Libertação de Angola
De Movimento Popular de Libertação de Angola (kuerz: MPLA; op Lëtzebuergesch: Volleksbeweegung fir d'Befreiung vun Angola) ass eng politesch Partei am Angola. Si ass zënter dem Land senger Onofhängegkeet am Joer 1975 un der Muecht. Den MPLA ass als Rebellebeweegung entstanen, déi géint d'Portugise gekämpft huet. Spéider, wärend dem angolanesche Biergerkrich (1975-2002), huet si géint d'UNITA an d'FNLA gekämpft. Zënter der Onofhängegkeetserklärung 1975 stellt si de President vum Angola.
Grënnung an Antikolonialkrich
Offiziell gëllt den 10. Dezember 1956 als Grënnungsdatum vum MPLA. Si ass aus der Fusioun vu verschiddene klengen antikolonialistesche Gruppéierungen entstanen; dem Partido de Luta Unida dos Africanos de Angola ("Partei fir de Vereente Kampf vun den Afrikaner vum Angola"), dem Movimento para a Independência de Angola ("Beweegung fir d'Onofhängegkeet vum Angola"), dem Movimento pela Independência Nacional de Angola ("Beweegung fir d'national Onofhängegkeet vum Angola") an dem Partido Comunista de Angola ("Kommunistesch Partei vun Angola"). An den 1960er an an der éischter Hallschent vun den 1970er huet si géint d'portugisesch Kolonialmuecht gekämpft.
Eng aner Beweegung, den FNLA, huet zu där Zäit och schonn Aktioune géint d'Portugise organiséiert. No e puer Tentativen ass et kloer ginn, datt den MPLA an den FNLA net matenee kompatibel waren. An den 1960er ass dunn nach eng drëtt Onofhängegkeetsbeweegung an Angola entstanen, d'UNITA.
Wärend där Zäit gouf et am MPLA och verschiddene grouss Streidereien. Dat huet schonn 1961 ugefaangen, wéi de Generalsekretär Viriato da Cruz den MPLA verlooss huet. Deemools huet den Agostinho Neto den MPLA geleet. Déi schlëmmst Kris huet sech awer Ufank der 1970er annoncéiert, wéi d'Beweegung sech an dräi Flilleke gespléckt huet, déi sou gutt wéi autonom waren: Revolta Activa ("Aktiv Revolt") a Revolta do Leste ("Revolt vum Osten"), déi vum Mário de Andrade, respektiv dem Daniel Chipenda geleet goufen a géint den Agostinho Neto waren, an Ala Presidencial ("Presidente-Flillek"), déi dem Agostinho Neto trei bliwwe war. De Konflikt ass 1974 iwwer eng Unifikatiounskonferenz am Nopeschland Sambia bäigeluecht ginn, déi awer mat sech bruecht huet, datt eng Rei Leit aus der Beweegung geheit goufen oder den MPLA spontan verlooss hunn.
Direkt no der Revolutioun a Portugal de 25. Abrëll 1975 hunn déi dräi angolanesch Onofhängegkeetsbeweegungen ugefaange sech géigesäiteg ze bekämpfen. Si hu separat d'Onofhängegkeet vum Land erkläert, ouni datt et en interne Friddensprozess gouf. Aus deem Konflikt ass d'MPLA als Gewënner ervirgaangen. Den Agostinho Neto ass vun der internationaler Communautéit als éischte President vun Angola unerkannt ginn.
Angolanesche Biergerkrich
1977 goufen et bannent der MPLA eng Rei Dissidenten, déi vum Nito Alves ugefouert goufen. Hien huet probéiert, e Putsch géint d'Parteiféierung an domat géint d'Regierung ze maachen. Dat ass awer net gelongen, well d'kubanesch Truppen, déi am Angola stationéiert waren, agegraff hunn an e Staatsstreech verhënnert hunn. Doropshin huet d'Parteiféierung eng bluddeg "Botz"-Aktioun gemaach, bei där Dausende vu Leit ëm d'Liewe komm sinn.
Op hirem éischte Kongress 1977 huet d'Partei entscheet, den Numm ëm den Zousaz Partido do Trabalho (PT, "Aarbechterpartei") z'ergänzen a sech an hire Statutten als marxistesch-leninistesch ze definéieren. An der Praxis huet d'Partei awer éischter de sozialistesche Modell suivéiert, an net de kommunisteschen. Den MPLA-PT huet Angola an engem Regime mat enger Eenheetspartei regéiert, dee vun de Staaten am europäeschen Ostblock inspiréiert war. Wéi Angola 1991 an den demokratesche Méiparteiesystem gewiesselt huet, huet den MPLA och seng formell marxistesch-leninistesch Doktrinn opginn an ass eng politesch Partei ginn, déi de sozialdemokratesche Diskurs mat staarken neoliberalen Tendenzen an der Praxis verbënnt.
1992 goufen et am Angola déi éischt Parlaments- a Presidentschaftswalen. Den MPLA krut déi meescht Stëmmen, mä bei der Presidentschaftswal krut den MPLA-Kandidat José Eduardo dos Santos am éischten Tour net déi absolut Majoritéit vun de Stëmmen. D'UNITA huet d'Walresultat net unerkannt an direkt eng nei Phas am angolanesche Biergerkrich ageleet.
Zënter 2002
Zéng Joer méi spéit ass de Krich endlech op en Enn gaangen. De 4. Abrëll 2002 hu Vertrieder vun der Regierung an der UNITA zu Luena e Friddensvertrag ënnerschriwwen. Domat goufen d'Konditioune geschaf, fir fräi demokratesch Walen am Angola. Si waren de 5. September 2008 an si friddlech Verlaf. Den MPLA krut mat 82% vun de Stëmmen d'absolut Majoritéit. De gréisste Géigner, d'UNITA, ass net emol op 10% komm. Generell sinn d'Walresultater unerkannt ginn. Bei den nächste Walen 2012 krut den MPLA zwar 10% manner Stëmmen, mä nach genuch fir eng qualifizéiert Majoritéit ze hunn. De José Eduardo dos Santos gouf domat als President vun der Republik bestätegt.
Bei de Walen 2017 ass den dos Santos net méi ugetrueden an den neien MPLA-Kandidat João Lourenço ass als President vum Angola gewielt ginn.
Neuville-sur-Ailette
Neuville-sur-Ailette ass eng Gemeng am franséischen Departement Aisne an der Regioun Hauts-de-France.
Mascolo
Mascolo ass de Familljennumm vun ë. a. follgende Persounen:
Mogues
Mogues ass eng franséisch Gemeng an den Ardennen an der Regioun Grand Est.
La vierge du Rhin
La vierge du Rhin ass e franséische Film vum Gilles Grangier aus dem Joer 1953 no engem Roman vum Pierre Nord.
François Antoine Defer
De François Antoine Defer, gebuer am Joer 1735 zu Ensisheim am Elsass a gestuerwen de 15. Februar 1821 zu Iechternach, war Notaire zu Iechternach.
Den Defer, deem seng Etüd vu 1767 bis 1811 funktionéiert huet, war Buergermeeschter vun Iechternach vum 25. Februar bis den 1. Abrëll 1797 a vum 16. November 1808 bis den 22. November 1813. Hien huet an "Hovelek" gewunnt.
(6) Hebe
Den (6) Hebe ass en Asteroid vun der Haaptasteroidenceinture, deen den 1. Juli 1847 vum Amateurastronom Karl Ludwig Hencke als sechsten Asteroid entdeckt gouf.
Den Himmelskierper gouf no der Hebe, der griichescher Gëttin vun der Jugend genannt.
Den Hebe beweegt sech op engem Perihel vun zirka 1,9 an op engem Aphel vun 2,9 astronomeschen Eenheeten, a ronn 3,8 Joer op enger exzentrescher Bunn ëm eis Sonn. D'Bunn ass zirka 15° géint d'Ekliptik gebéit, an d'Bunnexzentrizitéit ass 0,20.
Mat engem Duerchmiesser vu ronn 195 km gehéiert den Hebe zu de gréissten Asteroide vun der Haaptceinture. Hien huet eng relativ hell, silikaträich Uewerfläch mat enger Albedo vun 0,27. Wärend der Oppositioun erreecht den Asteroid Hebe eng Hellegkeet vun 9,2 mag. Fir den Asteroid ze fannen, brauch een allerdéngs en Teleskop oder eng liichtstaark Spektiv.
Gréng Ekonomie
D'Gréng Ekonomie (fr.: économie verte / en.: green economy) gëtt vun der UNEP als Ekonomie definéiert, déi zu engem verbesserte Wuel vum Mënsch an enger méi grousser sozialer Gerechtegkeet féiert, an dobäi signifikativ d'Ëmweltrisiken an d'ecologesch Ressourceknappsheet reduzéiert. Vereinfacht ausgedréckt ass d'gréng Ekonomie eng Ekonomie, an där wéineg CO2 produzéiert gëtt, d'Ressourcen op eng effizient Manéier benotzt ginn an et keng sozial Ausgrenzung gëtt.
De Wirtschaftswuesstem gëtt vun ëffentlechen a privaten Investitiounen ugedriwwen, déi gläichzäiteg d'CO2-Emissiounen an d'Ëmweltverschmotzung reduzéieren, d'Effizienz vum Energieverbrauch erhéijen an de Verloscht u Biodiversitéit verhënneren. Déi Investitioune sollen duerch geziilt ëffentlech Ausgaben, politesch Reformen a Regulatiounen aktivéiert an ënnerstëtzt ginn. An der Iwwergangsphase zu enger grénger Ekonomie ass et wichteg, déi méi héich Ëmweltschutzstandarten an d'sozial Inklusioun mat Wuesstem vun der Wirtschaft an den Investitiounen ze verbannen.
Monument vum Halifax NA166 H7-G
D'Monument vum Monument vum Halifax NA166 H7-G ass e Fligermonument vum Zweete Weltkrich an der belscher Stad Genk dat un den Ofstuerz vun deem Fliger de 15. Mäerz 1945 erënnere soll. D'Monument steet an der Berenbroekstraat.
Geschicht
D'Handley Page Halifax mat der Nummer NA166 H7-G vum 346 Sqn RAF mat enger Besatzung vun de Forces aériennes françaises libres war den Dag vum Crash um Fluchfeld vun Elvington am North Yorkshire gestart fir mat engem Bommekommando vun 267 Fligeren déi déi däitsch Stad Hagen ze bombardéieren. Vun den 267 Maschinne goungen der 10 verluer, dorënner d'Halifax NA166.
Um Wee fir heem war d'Halifax iwwer der Belsch vun engem däitschen Nuetsjeeër ofgefaangen a beschoos ginn. De Fliger huet ugefaange mat brennen an ass kuerz drop explodéiert. Véier Aviateure koume bei der Explosioun ëm d'Liewen an dräi hu wéi duerch e Wonner iwwerlieft, si ware bei der Explosioun aus dem Fliger geschleidert ginn.
La souricière (Film)
La souricière ass e franséische Film vum Henri Calef aus dem Joer 1950.
David Butler (Filmregisseur)
Den David Butler, gebuer de 17. Dezember 1894 zu San Francisco a gestuerwen de 14. Juni 1979 zu Arcadia a Kalifornien, war en US-amerikanesche Filmregisseur, Schauspiller, Dréibuchauteur a Filmproduzent.
Jos Scheer
De Jos (Joss) Scheer, gebuer den 22. Mäerz 1939 zu Wolz an do gestuerwen den 12. November 2015, war e lëtzebuergesche Schoulmeeschter.
No senger Primärschoul zu Wolz huet de Jos Scheer vun 1952 bis 1955 zu Iechternach am Kolléisch, wou hien Intern an der Bullett war, studéiert, an dono, vun 1955 bis 1959, an der Normalschoul. Seng Carrière als Schoulmeeschter huet hien 1960 (Abrëll bis Juli) als Remplaçant zu Eschweiler ugefaangen. Dono koum hien als Schoulmeeschter op Wolz. 1971 krut hien eng Nominatioun am Enseignement spécial an 1975 am Enseignement complémentaire. Vun 1991/92 u figuréiert hien op der Lëscht vum Personnel d'enseignement complémentaire, chargés de cours vum Wolzer Lycée. Vum 15. September 1994 un huet hien do am Régime préparatoire, deen duerch d'Gesetz vum 3. Juni 1994 geschafe gouf, enseignéiert. 1999 ass hien an d'Pensioun gaangen.
De Jos Scheer war 1965 Grënnungsmember, a vun 1972 bis 1998 President vum “Fotoclub Wooltz” . Hie war vun 1977 bis 2009 Member vum Kommitee, a vun 2010 bis 2015 membre effectif vum Wolzer Festival. Donieft war de Jos Scheer nach aktiv an der Chorale vu Wolz, am Wolzer Nikloswierk, an der Entente vun de Veräiner, den Œuvres paroissiales, dem Musée sur la Bataille des Ardennes, dem Syndicat d'initiative, bei de Frënn vum Weeltzer Gënzefest an am Kommitee vum National Liberation Memorial, dee sech fir d'Opriichte vum Liberation Memorial um Schumannseck agesat huet.
De Jos Scheer ass den Auteur oder Coauteur vun enger Rei vu Publikatiounen, déi virun allem mat der Geschicht vu Wolz an der Wolzer Regioun ze dinn hunn. Hie war och Korrespondent vum Luxemburger Wort, deem hien Artikelen a Fotoe geliwwert huet. ,
(8) Flora
Den (8) Flora ass en Asteroid vun der Haaptasteroidenceinture, deen den 18. Oktober 1847 vum John Russell Hind als aachten Asteroid entdeckt gouf. Den Himmelskierper gouf no der Flora, der réimescher Gëttin vun der Bléi a vum Fréijoer, genannt.
Den Asteroid Flora huet en Duerchmiesser vun 135 km. Hien huet eng relativ hell Uewerfläch mat enger Albedo vun 0,243. Wärend der Oppositioun erreecht den Asteroid Flora eng Hellegkeet vun 8,7 mag an ass domat ee vun den hellsten Asteroiden um Himmel.
CR233
Den CR233 ass e Chemin repris am Kanton Lëtzebuerg a geet vun Eech parallel zur bis op Walfer.
Den CR233 ass ronn 3,9 km laang.
Nicolas Mergen
Den Nicolas Mergen, gebuer den 30. Oktober 1825 zu Tandel a gestuerwen den 29. November 1903 zu Dikrech, war e lëtzebuergesche Jurist a Politiker.
De 26. Oktober 1853 gouf hien als Affekot vereedegt.
Den Nicolas Mergen goufe den 19. November 1866 an de Gemengerot vun der Gemeng Dikrech gewielt. Hie war vun 1867 bis zu senger Demissioun 1880 Schäffe vun der Gemeng Dikrech.
Den 8. Januar 1875 gouf den Nicolas Mergen als Deputéierte fir de Kanton Dikrech an d'Chamber gewielt an hien huet säi Mandat bis den 9. Januar 1880 behal wéi hie President vum Tribunal d'arrondisssement zu Dikrech gouf. Hie war op där Plaz bis zu senger Pensionéierung de 17. November 1897.
Ségou (Stad)
Ségou ass eng Stad a Gemeng am Mali, déi ongeféier 240 km Nord-ëstlech vun der Haaptstad Bamako läit. Si läit um Floss Niger.
D'Bevëlkerungszuele variéiere jee no Quell vun 110.000 bis 159.000 Awunner. ,
Vuelta Ciclista al País Vasco 1925
D'Vuelta Ciclista al País Vasco vun 1925 gouf vum 6. bis den 9. August an 3 Etappe gefuer. D'total Distanz war 670 km.
Belscht Institut fir Weltraum-Aeronomie
Den Institut gouf am Joer 1964 gegrënnt. Seng Haaptmissioun ass d'Erfuersche vun der ierdescher Héichatmosphär a vum noe Weltraum. Fir deen Zweck schafft et och am Verbond mat der europäescher Weltraumagentur (ESA) zesummen.
Vega (Rakéit)
D'Vega (Vettore Europeo di Generazione Avanzata „Avancéiert Generatioun vun enger europäescher Drorakéit“) ass eng europäesch véierstufeg Drorakéit fir kleng Satellitten, déi am Optrag vun der Europäescher Weltraumorganisatioun zanter 1998 entwéckelt gouf an hiren éischte Fluch den 13. Februar 2012 erfollegräich absolvéiert hat. Si ass déi klengst europäesch Drorakéit a soll bis zu 2,5 Tonne an eng äerdno Ëmlafbunn bréngen.
Entwécklung a Verkaf
D'Vega ergänzt als liicht Drorakéit déi mëttelschwéier russesch Sojus an déi schwéier Ariane 5, déi allen zwou och zu Kourou starten. Wéinst hirer einfacher Bauweis als Feststoffrakéit erhofft ee sech eng méi héich Zouverlässegkeet an eng drastesch Reduzéierung vun de Startkäschten op ënner 20 Milliounen Euro. Un der Vega sinn am Ganze siwen Natioune bedeelegt: Italien (65 %), Frankräich (12,43 %), Belsch (5,63 %), Spuenien (5 %), Holland (NSO, 3,5 %), d'Schwäiz (EKWF, 1,34 %) a Schweden (0,8 %). Däitschland war bei der Entwécklung net bedeelegt, well den DLR kee Maart fir eng neie Drorakéit gesinn hat an op déi disponibel russesch Dréier higewisen hat. Nodeem deenen hir Startpräisser staark geklomme waren, huet Däitschland virum éischte Fluch ugekënnegt, sech bei enger Weiderentwécklung ze bedeelegen. An de leschte Jore goufen dofir am DLR-Institut SART ënner der Bezeechnung VENUS I+II Studie gemaach.
D'Vega gëtt vun der Arianespace vermaart. Well bis elo déi véiert Stuf vu russesche respektiv ukrainesche Fabrikante geliwwert gëtt, huet den DLR bei Airbus Defence and Space eng Studie fir eng méiglech nei véiert Stuf aus Däitschland an Optrag ginn. Den ESA-Entwécklungsprogramm VERTA (Vega Research and Technology Accompaniment) ënnerstëtzt déi éischt fënnef Flich vun der Vega. Ufanks huet och de Start vum ADM-Aeolus dozou gehéiert.
D'Entwécklung vun der Rakéit gouf vun der italieenescher Raumfaartagentur ASI an der italieenescher Raumfaartindustrie als nationaalt Konzept gestart an 1998 mat Hëllef vum deemolegen ESA-Generaldirekter Antonio Rodotà en ESA-Projet. E Prototyp vum P80-Dreifwierk gouf de 4. Dezember 2007 zu Kourou erfollegräich getest an huet dobäi iwwer 111 Sekonnen e Schub vun 190 Tonne geliwwert. Den 28. Abrëll 2009 war de leschten zweeten Test vum Vega-Rakéitemotor vun der drëtter Vegastuf am italieenesche Salto di Quirra. Enn 2004 gouf mam Ëmbau vun der Startramp ELA-1 ugefaangen, fir vun där elo ELV (l'Ensemble de Lancement Vega) genannter Startramp aus d'Vega starte ze kënnen. Den éischte Start vun der Rakéit war den 13. Februar 2012. D'Notzlaascht bestoung aus dem 390 kg schwéiere Satellit LARES an aacht Klengstsatellitten (12,5 kg a siwemol ronn 1 kg).
Technik
D'Rakéiet ass drësseg Meter héich, bei engem maximalen Duerchmiesser vun dräi Meter, enger Startmass vun 137 Tonnen an engem Startschub vun 2.700 Kilonewton. Dat héicht Schub-zu-Gewiicht-Verhältnes bewierkt eng am Verglach zu aneren Dréier opfälleg héich Acceleratioun.
Déi dräi ënnescht Rakéitestufe gi mat festem Dreifstoff bedriwwen, den Undriff gouf op Basis vun de Feststoffboosteren vun der Ariane 5 weiderentwéckelt. Sou gouf duerch d'Bauweis mat Faserverbondmaterial vill Mass agespuert. D'Stufen schaffe mat méi héijem Brennkummerdrock an d'Düse ginn elektromechanesch amplaz hydraulesch beweegt. Déi dobäi gewonnen technologesch Erkenntnesser waren de Grond, woufir Frankräich no ufänglechem Ausschloss vun der Vega sech awer un der Drorakéit bedeelegt huet. Geplangt war och eemol, d'Technologie vun der éischter Stuf op d'Ariane-5-Booster ze iwwerdroen, fir d'Notzlaascht ze vergréisseren an d'Fabrikatiounskäschten erofzesetzen.
Déi véiert Stuf ass mat engem Dreifwierk fir Flëssegdreifstoff ekipéiert. D'Dreifwierk mam Numm VG 143 baséiert um ukraineschen RD 869, dat fir d'R-36M entwéckelt gouf. 2008 gouf dat éischt Exemplar un Avio ausgeliwwert. Et léisst sech méi dacks zünden a placéiert d'Notzlaascht op de richtegen Orbit. D'Technologie vun der Notzlaaschtverkleedung, déi nom Verloosse vun den dichten Atmosphärschichten ofgeworf gëtt, berout och op där vun der Ariane 5.
VEGA C - Vega Consolidated
D'P120-Dreifwierk soll d'P80 als éischt Stuf ersetzen.
VEGA E - Vega Evolution
D'P120 als éischt Stuf amplaz vum P80, d'Zefiro 40 als zweet Stuf ersetzt d'Zefiro-23-Dreifwierk an déi drëtt a lescht Stuf, d'kryogen Uewerstuf MYRA ersetzt déi béid Stufen Zefiro 9 an AVUM.
Guignicourt
Guignicourt ass eng Gemeng am franséischen Departement Aisne an der Regioun Hauts-de-France.
Chakas
Chakas, ufanks nach Chaka-Kids genannt, ass eng lëtzebuergesch Kannerpopgrupp.
Geschicht
Chaka-Kids goufen Enn 2012 gegrënnt. Dofir goufen an engem Casting d'Sänger Kelly Decker, Aaron Mayer, Charel Rossi an Anna Felke gewielt.
D'Grupp huet mat Jonathan Reichling alias Exemo d'Lidd Elo ass de Moment opgeholl, dat den 28. November 2012 an digitalem Format verëffentlecht gouf. Den Erléis ass un d'"Kannerland" vun der Fondation François-Elisabeth gaangen. D'Joer drop hu si eng eponym EP opgeholl an den 29. November 2013 hu si mam Andy Rossi, dem Mr. Funky (Isaac Roosevelt), dem Exemo, dem Thierry Mersch an dem Pakamos d'Single Hope Springs Eternal verëffentlecht.
2014 ass d'Single Come Back to Me erauskomm a méi spéit am selwechte Joer huet den Aaron Mayer d'Grupp verlooss.
Zaklodzie (Meteorit)
De Zaklodzie ass e Meteorit, deen am Joer 1998 a Polen fonnt gouf. De Meteorit huet e Gewiicht vun 8,68 kg.
Daniel Olbrychski
Den Daniel Marcel Olbrychski, gebuer de 27. Februar 1945 zu Łowicz a Polen, ass e polnesche Schauspiller.
Den Daniel Olbrychski war bis 2013 mat, an iwwer 150 Kinos- an TV-Filmer ze gesinn.
Blayne Weaver
De Blayne Nutron Weaver, gebuer den 9. Abrëll 1976 zu Bossier City am Bundesstaat Louisiana, ass en US-amerikanesche Filmschauspiller, Filmproduzent a Synchronspriecher. Hien huet seng Carrière als Filmschauspiller 1993 ugefaangen.
Als Regisseur, gouf de Weaver mat sengem Film Cut to the Chase bekannt. Hien huet d'Auszeechnungen op verschiddene Festivalle gewonnen.
Caillac
Caillac ass eng franséisch Uertschaft a Gemeng am Departement Lot, an der Regioun Occitanie.
Une journée bien remplie ou Neuf meurtres insolites dans une même journée par un seul homme dont ce n'est pas le métier
Ëm wat geet et am Film?
De Jean Rousseau fiert mat sengem Motor duerch Frankräich an ënnerwee ermuert hien e an engem Dag néng Mënschen…
Soss
Den Originaltitel vum Film ass Une journée bien remplie ou Neuf meurtres insolites dans une même journée par un seul homme dont ce n'est pas le métier en ass awer och ënner dem kuerzen Titel Une journée bien remplie ze fannen.
Moiry (Ardennes)
Moiry ass eng franséisch Gemeng an den Ardennen an der Regioun Grand Est.
Robert Goddard
De Robert Hutchings Goddard, gebuer de 5. Oktober 1882 zu Worcester am Massachusetts, USA a gestuerwen den 10. August 1945 zu Baltimore am Maryland war en amerikanesche Wëssenschaftler a Rakéitepionéier. Seng voll Bedeitung fir d'Technik an d'Raumfaart gouf awer eréischt posthum unerkannt.
Änlech wéi den Hermann Oberth hat och de Robert Goddard sech fréizäiteg Gedanken iwwer Raumflich op den Äerdmound an op de Mars gemaach. Wéinst senge futuristesche Raumfluchvisioune gouf hien awer als Phantast ofgedoen a war a Bezuch op d'Raumfaart bal ganz vergiess ginn.
Méi erfollegräich war de Goddard am Beräich vun der Rakéitentwécklung. Hien hat schonn ëm 1918 eng militäresch Feststoffrakéit an och de Prototyp vun der Bazooka, enger Panzerofwierrakéit entwéckelt. D'Bazooka gouf eréischt nom Enn vum Éischte Weltkrich fäerdeggestallt a koum sou eréischt am Zweete Weltkrich zum Asaz.
Hien hat net nëmmen déi mathematesch Grondlage vum Rakéitenundriff an eng praktikabel Technik vu Rakéitentester (Dreifwierks-Préifstand asw.) entwéckelt, mä hien hat och bewisen, datt Rakéitendreifwierker am Vakuum Schub produzéiere kënnen, wat d'Raumfaart eréischt méiglech gemaach huet.
Vun 1916 un huet de Goddard sech mat der Entwécklung vu Flëssegkeetsrakéite beschäftegt. D'Smithsonian Institution (kuckt och SAO) huet de Goddard dobäi finanziell ënerstëtzt. Den éischte Brennversuch vun engem Rakéitemodell war de 6. Dezember 1925, en éischten erfollegräiche Rakéitestart war de 16. Mäerz 1926. Obwuel déi Rakéit nëmmen 2,5 Sekonnen an der Luucht war, nëmme 50 m wäit an nëmme knapps 14 m héich geflu war, hat dat bewisen, datt dem Goddard seng Rakéitendreem Wierklechkeet kéinte ginn.
De 17. Juli 1929 huet de Goddard dunn déi éischt flëssegkeetsgedriwwe Rakéit mat enger wëssenschaftlecher Notzlaascht gestart. U Bord waren e Barometer, en Thermometer an eng Kamera. D'Rakéit hat eng Héicht vu 27 Meter erreecht. Duerch d'Geräisch beim Start krut hien deemools e puer Problemer mat den Administratiounen an e krut e Startverbuet fir seng Rakéiten am Massachusetts. Duerch déi follgend Zeitungsberichter gouf de Charles Lindbergh op de Goddard opmierksam an huet den Daniel Guggenheim dofir op seng Säit gezunn, fir d'Rakéiteversich z'ënnerstëtzen.
Vun Oktober 1930 un huet de Goddard zu Roswell geschafft an hat do mat sengem fënnefte Rakéitestart nei Beschtwäerter erreecht. D'Rakéit hat eng Héicht vu 610 Meter erreecht a war mat 800 km/h geflunn. Dobäi ass dem Goddard de Problem vun der Fluchstabiliséierung bewosst ginn.
No knapps dräi Joer Paus gouf den 8. Mäerz 1935 eng Rakéit gestart, déi als éischt mat enger Vitess vun 1.125 km/h d'Schallmauer duerchbrach hat. Den 28. Mäerz 1935 huet hie mam Starte vu enger kreeselstabiliséierter Rakéit den Duerchbroch realiséiert. D'Rakéit hat eng Héicht vu 1.460 Meter erreecht a war bal 4000 Meter wäit geflunn.
De Goddard ass 1945 am Alter vun 63 Joer u Keelkappkriibs gestuerwen.
Eréischt bei der Wéiderentwécklung vun de Rakéiten nom Zweete Weltkrich krut hien déi verdéngt Unerkennung – ënner anerem duerch den Numm vum Goddard Space Flight Center.
De Moundkrater Goddard ass och no him genannt.
X on a Map
X on a Map ass e lëtzebuergesche Kuerzfilm vum Jeff Desom aus dem Joer 2009.